  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова 2023-тӥ арын Удмуртиысь эмъяськонниосы укмыс выль маммографъёс вуизы. Тӥрлыкез «Здравоохранение» йӧскалык ӵектослэн «Модернизация первичного звена здравоохранения» программаез улсын басьтӥзы. Со сярысь элькунысь тазалыкез утёнъя министерстволэн пресс-службаез ивортӥз. Выль аппаратъёсты Красногорск, Камбарка, Дэри, Кез, Кизнер,Кияса, Каракулино ёрос эмъяськонниосы, Сарапул но Вотка кар эмъюртъёсы пуктӥзы. « Милям маммографмы толэзь пала ужа ни, 200-лэсь трос нылкышноос эскеронэз ортчизы ни. Таӵе тӥрлык эмъяськонниямы нырысьсэ вуиз. Солы туж шупотӥськомы, малы ке шуоно азьло маммографиез интызэ вошъясь огъетын быдэсъяно яке пациентъёсмес Сарапулэ келяно луэ вал. Табере ми диспансеризаци улсын 1,5 сюрс пала нылкышноосты эскерыны быгатомы » Елена Бабикова, Каракулино ёрос эмъяськонниэн валтӥсь эмчиез Маммографиез ялан ортчытъян гадьын лек потосъёсты кутсконаз шараяны но эмъяны луонлык сётэ. Тодэ вайытом, элькунысь больницаосы йӧскалык ӵектос улсын 29 УЗИ-аппаратъёс вуизы. Тегъёс: тӥрлык эмъяськонниос йӧскалыкӵектосъёс Удмуртия  